[{"text_idx": "#000002", "text": "Gure herrian kasurako 110 lagun baino gehiago dago Lanbiden izena emanda. Inoizko langabezi tasarik handiena bizi dugu, txalet eder, taberna bete eta jai giro etengabearen artean. Kirolak eta kulturak dena estaltzen dute, eta euskal herri zoriontsu bat ematen dugu, hala ere. Eta kezka gutxi pizten dute etxebizitzak, edo krisi ekonomikoak, edo ikasleen etorkizunak, edo.... ikurriA\u0303\u00b1a, hizkuntza eta kontzertuak dira gure pentsamendu nagusiak une honetan."}, {"text_idx": "#000003", "text": "Asko harritu naiz Ernaik bultzatu duen kale inkestan, gazteek lan saria edo laguntza eskatzen dutenean langabeziari aurre egiteko. Eskaera justifikatu daiteke. Baina ezer egin barik bizi baino, hobeto izango da egoera aldatzeko tresnak sortzea, ezta?"}, {"text_idx": "#000004", "text": "zer egin dezakegu egoera ekonomikoari, herri mailatik, buelta emateko?\nzelan sortu gazteentzako lanpostu berriak?\nEgoera ekonomikoa ez du Troikak konponduko, ez da bake prozesuaren ondorio izango.... alternatibak gure eskutik sortu behar dira, sortzekotan."}, {"text_idx": "#000005", "text": "Larrabetzu ez da salbuespena. Oraindik krisiaren aurpegi ederra baino ez dugu bizi, ez dute inor etxetik bota, enbarguak ezkutuan bizi dira, enpresen galerak eta EREak familiako laguntzarekin konpesatzen ditugu... baina etorkizun argirik gabeko herria da gurea, planteamendu serio eta alternatiborik sortu ezean."}, {"text_idx": "#000007", "text": "Teknologia berrien lilura bizi dugu ordea. Watssapp bidez komunikatzen gara, sare sozialetan mila lagun ditugu, pantailaz bete ditugu gure bizitzak, eta monitoreak behar ditugu komunera joateko ere."}, {"text_idx": "#000008", "text": "Teknologiarekiko subordinazioa lantzen ari gara, sujeto izan eta teknologia librea garatu barik. Eta enpresa erraldoien menpe bizi gara, telefono konpainiak, Google bezalako bilatzaileak, Sagarraren markaren azpian edo Facebook bezalako harrapakariekin."}, {"text_idx": "#000009", "text": "Tokiko garapena eta berrikuntza #eskura"}, {"text_idx": "#000010", "text": "Langabetu kezkatuen antolakuntzatik datoz alternatibak. Herriko pentsamendu librea antolatzetik. Autogestioa... lema bat baino gehiago dela pentsatzetik. Adin guztietako jende zoriontsua batu, eta gauzak elkarrekin egitetik. Apurka apurka. Alternatibak posible direla ikustaraziz. Hemen eta han."}, {"text_idx": "#000012", "text": "Informazio lokala, kultur agenda, ezagutza partekatua, software librea, elkarlana, ilusioa eta kode apur bat landu dugu. Apurka apurka erreferentziazko tresna bat jartzeko herritarren eskura. Etorkizuna agenda batean. Agenda bat poltsikoan. Telefono mugikorra herriko informazioaren zerbitzura jarriz. Elkarteen lana bisibilizatuz, ikusgarriago eginez. Adin ezberdinetarako elkarteek prestatutako programazioa jendeari erakutsiz. Informazio lokal guztia -politikoa, kulturala, kirolak, udal gaiak, jaiak....- eskura jarriz, klik bakar batean. Eskuarekin, erraz erraz."}, {"text_idx": "#000013", "text": "Gogo eta izerdi, batzar eta programazio ordu nekaezin ugari, ilusio eta froga, merienda eta kontzertuetako komentario asko daude hemen inbertituta. Giza kapitalarekin eginda. Maitasun infinitu batekin. Apurka apurka, baina lotu barik. Herrigintzan ari garelako, auzolanean, tokiko garapena eta berrikuntza 1:1 eskalara ekarriaz. Gure artera."}, {"text_idx": "#000014", "text": "Herrian aurkeztuko dugu azken bertsioa. Tabletean ikusteko moduan, elkarteentzako atal bereziekin, sare sozialetan hedatzeko aukerarekin, webapp bat sarean, agenda edozein gailu eta markarekin ikusteko moduan (iOs, Firefox Os, Android...) eta beste berrikuntza gehiago. Sasoian sasoikoa, tokian tokikoa."}, {"text_idx": "#000015", "text": "Oskar Alegria zine zuzendariarekin berbetan"}]